62018TO0451_INF
A Törvényszék (ötödik tanács) – 2019. szeptember 25‑i végzése – Triantafyllopoulos és társai kontra EKB
(T‑451/18. sz. ügy)
„Kártérítési kereset – Az Akhaiai Szövetkezeti Bank felett a Görög Nemzeti Bank és az EKB által gyakorolt felügyelet hiánya miatt a felpereseket állítólagosan ért kár – Elévülési idő – Az Európai Unió Bírósága alapokmányának 46. cikke – Okozati összefüggés – Részben nyilvánvalóan elfogadhatatlan és részben jogilag nyilvánvalóan megalapozatlan kereset”
1.
Kártérítési kereset – Elévülési idő – Kezdet
(A Bíróság alapokmánya, 46. cikk)
(lásd: 24., 25., 28. pont)
2.
Szerződésen kívüli felelősség – Kár – Megtérítendő kár – Fogalom
(EUMSZ 340. cikk, második bekezdés)
(lásd: 32. pont)
3.
Szerződésen kívüli felelősség – Feltételek – Okozati összefüggés – Fogalom – Bizonyítási teher
(EUMSZ 340. cikk, második bekezdés)
(lásd: 37. pont)
4.
Szerződésen kívüli felelősség – Feltételek – Okozati összefüggés – Valamely intézmény cselekvéstől való tartózkodásából eredő kár – Bizonyítási teher
(EUMSZ 340. cikk)
(lásd: 38. pont)
Tárgy
Az EUMSZ 268. cikk alapján azon kár megtérítése iránt benyújtott kérelem, amely a felpereseket állítólag amiatt érte, hogy elégtelen volt az EKB által a Trapeza tis Ellados (Görög Nemzeti Bank) felett gyakorolt felügyelet, amely maga elégtelen felügyeletet gyakorolt az Achaïki Synetairistiki Trapeza SYN.PE (Akhaiai Szövetkezeti Bank, Görögország) felett, amelyben a felperesek társasági részesedéssel rendelkeznek.
Rendelkező rész
1)
A Törvényszék a keresetet elutasítja.
2)
Panagiotis Triantafyllopoulos és a végzés mellékletében megnevezett többi felperes viseli a saját költségeit, valamint az Európai Központi Bank (EKB) részéről felmerült költségeket.